La pel·lícula d'animació ‘Un día más con vida’ es projecta este diumenge
13 de gener 2022

El Centre Cultural Mario Monreal oferirà una nova projecció diumenge que ve, 16 de gener, a les 19 hores, emmarcada dins del Cicle de Cinema d'Animació de l'agenda cultural d'hivern que la delegació de Cultura ha programat. Es tracta de la pel·lícula espanyola d'animació _Un día más con vida_, que pertany al gènere drama. Té una duració de 85 minuts i no està recomanada per a menors de 12 anys. L'aforament serà limitat i l'entrada, gratuïta.

Els directors del film són Raúl de la Fuente i Damian Nenow; el guió és a càrrec de Raúl de la Fuente, Niall Johnson, Amaia Remírez, David Weber i Damian Nenow, i està basat en la novel·la de Ryszard Kapuściński. La música, de Mikel Salas. La pel·lícula va obtindre el guardó a premi a millor film d'animació en els Premis del Cinema Europeu 2018, també en els Premis Goya 2018 i en els Premis Platino 2019.

Este drama és el relat autobiogràfic de Ryszard Kapuściński, que narra els últims dies d'Angola com a colònia portuguesa en 1975 i les terribles conseqüències d'esta descolonització: una guerra civil que va assolar la regió fins a fa molt poc. Es tracta d'una coproducció polonesa-espanyola, en format de docudrama d'animació per a adults.

En esta agenda cultural d'hivern es podran veure films com _La tumba de las luciérnagas, Isla de perros, Arrugas, Persépolis_ i _Loving Vincent_. Esta projecció estava prevista, inicialment, per al diumenge passat, 9 de gener.

Durant la sessió es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic

![](/media/gfnnyus4/c_diavidacartel.jpg?width=587&height=840)

*   [](http://www.facebook.com/sharer.php?u=https://aytosagunto.es/va/actualitat/la-pel-lícula-d-animació-un-día-más-con-vida-es-projecta-este-diumenge/ "Facebook")
*   [](http://twitter.com/share?url=https://aytosagunto.es/va/actualitat/la-pel-lícula-d-animació-un-día-más-con-vida-es-projecta-este-diumenge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-pel-lícula-d-animació-un-día-más-con-vida-es-projecta-este-diumenge/ "Linked In")
*   [](mailto:?body=https://aytosagunto.es/va/actualitat/la-pel-lícula-d-animació-un-día-más-con-vida-es-projecta-este-diumenge/)